আজম রেহমান,ঠাকুরগাঁও ব্যুরো,চিলাহাটি ওয়েব : ঠাকুরগাওয়ের পীরগঞ্জে ট্রেনে কাটা পড়ে তোজাম(৩৫) নামে এক ব্যক্তির মৃত্যু হয়েছে। নিহত ব্যাক্তি জেলার পীরগঞ্জ উপজেলার সেনুয়া গ্রামের সমিরুদ্দিনের পুত্র। পীরগঞ্জ রেল ষ্টেশন মাষ্টার গোলাম রব্বানী জানান, সোমবার রাত থেকে মঙ্গলবার ভোরের মধ্যে সেনুয়া এলাকায় ট্রেনে কাটা পড়ে ১ জনের মৃত্যু হয়েছে। এ সময়ের মধ্যে এই রুটে ২টি ট্রেন চলাচল করে। পার্বতীপুরগামী শার্টল ট্রেনে, নাকি পঞ্চগড়গামী সেভেন আপ ট্রেনে এই দুর্ঘটনা ঘটেছে তা নিশ্চিত করে তিনি বলতে পারেননি। তবে এলাকার লোকজন বলছেন, শার্টল ট্রেনেই এ ঘটনা ঘটেছে। এলাকাবাসীর কাছ থেকে খবর পেয়ে মঙ্গলবার সকালে পরিবারের লোকজন তার মরদেহ নিজ বাড়িতে নিয়ে গেছেন। পীরগঞ্জ থানার ওসি বজলুর রশীদ ট্রেনে কাটা পড়ে ১ জনের মৃত্যুর খবর নিশ্চিত করেছেন।